open-index/open-wikipedia-markdown huggingface dataset:
Ricardo Gasset Alzugaray

**Ricardo Gasset Alzugaray**, nado en Madrid en 1894 e finado na mesma cidade o 22 de xullo de 1966, foi un avogado, xornalista e político galego.

## Traxectoria 
Fillo de Rafael Gasset Chinchilla, estudou Dereito na Universidade Central. Foi socio activo do Ateneo de Madrid e presentouse a secretario da Universidade. Militou inicialmente no Partido Liberal co que foi elixido deputado polo distrito de Almagro (Cidade Real) nas eleccións de 1916, de Noia nas eleccións de 1918, 1919, 1920 e 1923 como liberal agrario do grupo do seu pai. Durante un tempo tamén dirixiu o xornal *El Imparcial*.

Partidario da República e militante do Partido Republicano Radical, foi nomeado gobernador civil da Coruña en 1933. En 1934 ingresou en Unión Republicana, sendo elixido deputado pola provincia de Lugo nas eleccións xerais de 1936. A sublevación do 18 de xullo de 1936 sorprendeuno no Incio, pero conseguiu fuxir á zona republicana, e exerceu de subsecretario no Ministerio de Comunicacións. Ao caer Cataluña en 1939 logrou escapar e exiliouse en Montauban (Francia), onde acolleu os últimos días de Manuel Azaña, e despois en Tolosa uns anos, nos que financiou, editou e dirixiu os 193 números do semanario e logo bimensual ''L'Espagne Republicaine'' en Tolosa e París entre o 30 de xuño de 1945 e o 2 de maio de 1949, ano en que regresou a España.

## Véxase tamén 
### Bibliografía 
* 
* 
* 

### Ligazóns externas 
* Persecución franquista en Galicia
* Ficha en Nomes e Voces
Músculo redondo menor

O **músculo redondo menor** é un músculo do membro superior humano. Ten forma de cordón e orixínase nunha zona chá da escápula, moi preto do bordo externo, por debaixo do tubérculo infraglenoide. O seu tendón insírese na superficie inferior do tubérculo maior do úmero. O redondo menor rota lateralmente o úmero e é un compoñente do manguito rotador.

É innervado polo nervio axilar.
Músculo redondo maior

O **músculo redondo maior** ou **teres major** é un músculo do membro superior humano pertencente á rexión posterior da escápula. Orixínase na escápula, na superficie posterior do ángulo inferior escapular. É un músculo ancho, con forma de cordón, que se dirixe cara a arriba e cara a fóra, rematando en forma de tendón plano. Insírese na superficie anterior do úmero, no tubérculo menor do suco intertubercular. A súa función abrangue a rotación medial do ombreiro e a extensión do brazo.

É innervado polo nervio subescapular inferior.
Nervio axilar

O **nervio axilar** é un nervio do membro superior humano pertencente á rexión posterior da escápula. Orixínase no fascículo posterior do plexo braquial. Sae da axila pola parede posterior e entra na rexión posterior escapular, onde discorre preto da arteria e vea circunflexa umeral posterior, pasando polo pescozo cirúrxico do úmero.

O nervio axilar innerva:
* O músculo deltoide
* O músculo redondo menor

Ten ademais unha póla cutánea, o **nervio cutáneo lateral superior do brazo**, que recolle a sensibilidade xeral da pel situada sobre a parte inferior do músculo deltoide
## Véxase tamén 
### Bibliografía 
* *Gray. Anatomy of the human body.*  Edición de 1918 de dominio público
Manuel Becerra Fernández

**Manuel Becerra Fernández**, nado en Málaga o 22 de maio de 1867 e finado en Madrid o 10 de maio de 1940, foi un enxeñeiro e político español que foi Ministro de Instrución Pública e Belas Artes e Ministro de Xustiza durante a Segunda República Española.

## Traxectoria 
Iniciouse como enxeñeiro e Filipinas e en 1904 traballou como enxeñeiro en Melilla, onde contribuíu á mellora das súas infraestruturas. Despois traballou como Conselleiro Inspector de Obras Públicas

Despois da proclamación da República participou nas eleccións de 1931 e 1933 como representante do Partido Republicano Radical obtendo un escano pola circunscrición de Lugo. Nas eleccións de 1936 volvería obter o escano xa como membro do Partido de Centro. Foi membro do goberno en senllos gabinetes presididos por Manuel Portela Valladares a ser designado para ocupar a carteira de Ministro de Instrución Pública e Belas Artes entre o 14 e o 30 de decembro de 1935, data en que pasou a ocupar a carteira de Ministro de Xustiza ata o 19 de febreiro de 1936.

## Vida persoal 
Foi pai de Víctor Manuel Becerra Herráiz.

## Véxase tamén 
### Ligazóns externas 
* Detalles biográficos
* Traballos de Manuel Becerra en Melilla
* Ficha no Congreso dos Deputados
Arteria supraescapular

miniatura|dereita|Tronco tirocervical coas súas ramas, incluíndo a arteria supraescapular.
A **arteria supraescapular** é unha arteria do membro superior humano pertencente á rexión posterior da escápula. Orixínase na base do pescozo coma unha póla do tronco tirocervical, que deriva da arteria subclavia. Nalgúns casos, a arteria supraescapular deriva directamente da arteria subclavia. Por detrás da escápula a arteria vai acompañada pola vea homónima.

Irriga os seguintes músculos:
* Músculo supraespiñal
* Músculo infra-espiñal

E a maiores abastece distintas estruturas ao longo do seu traxecto.
Arteria circunflexa umeral posterior

A **arteria circunflexa umeral posterior** é unha arteria do membro superior humano pertencente á rexión posterior da escápula. Deriva da arteria axilar. Abastece a articulación glenoumeral.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Juan José Rosón

**Juan José Rosón Pérez**, nado en Becerreá o 25 de setembro de 1932 e finado en Madrid o 18 de agosto de 1986, foi un político galego.

## Traxectoria 
Licenciado en Ciencias Políticas e Económicas pola Universidade de Madrid, exerceu a docencia na Escola Oficial de Radiodifusión e Televisión.

Como ministro do Interior nos gobernos de UCD da segunda lexislatura, o seu papel foi clave na disolución de ETA pm VII Asemblea e na reinserción dos seus membros. Durante o seu período no Ministerio tivo lugar o caso Almería.
### Cargos 
* Secretario Xeral do SEU (1962-1964).
* Director Coordinador e Secretario Xeral de TVE (1964-1970).
* Conselleiro da Axencia EFE (1968-1969).
* Presidente do Sindicato Nacional de Radio e Televisión/do Espectáculo.
* **Gobernador Civil de Madrid** (1976-1980).
* **Ministerio do Interior de España** (1980-1982).

## Notas
Adriano Romero Cachinero

**Adriano Romero Cachinero**, nado en Villanueva de Córdoba o 11 de novembro de 1902 e finado en París o 4 de xaneiro de 1979, foi un xornalista e político comunista español.

## Traxectoria 
Militante do PCE de Córdoba. Marchou en 1929 a Sevilla. Foi candidato do PCE pola provincia de Córdoba nas eleccións xerais de 1931, sendo o candidato comunista con máis apoios. Foi elixido deputado do Fronte Popular pola provincia de Pontevedra nas eleccións xerais de 1936. Participou nos mitins do Primeiro de Maio de Cerdedo xunto con Amando Guiance Pampín, e no de Ourense con Luis Acuña Nóvoa e Severino Nóvoa Gutiérrez.

Durante a guerra civil foi membro do Comité Central do PCE e dirixiu un batallón de milicianos con Antonio Pretel Fernández que en xullo de 1936 acabou coa sublevación militar en Motril e Guadix. Despois foi gobernador civil de Murcia de decembro de 1936 a xaneiro de 1937. Foi nomeado comandante da 55 Brigada Mixta o 1 de marzo de 1937 co grao de maior de Milicias, manténdose no posto ata setembro. Pasou o resto da guerra en Cidade Real como responsable do PCE na provincia  de Cidade Real. En 1939 sorprendeuno alí o golpe de Segismundo Casado e estivo a piques de ser fusilado por unha columna da CNT da 71 Brigada.

Cando os sublevados tomaron Cidade Real atopárono preso na cadea da cidade. Sometido a consello de guerra en Córdoba, foi condenado a morte en 1941 por adhesión á rebelión, condena conmutada máis tarde. Foi sometido a un novo consello de guerra en Granada en 1943 e novamente condenado a morte, sendo igualmente conmutada a pena pola de cadea perpetua en marzo de 1944. Finalmente condenado a 30 anos, pasou polas prisións de Córdoba, Granada e Alcalá de Henares. Nas súas estadía nas prisións de Córdoba e Granada foi un dos principais artífices da reorganización do PCE na clandestinidade. Mentres estivo na prisión de Granada foi acusado de traizón ao PCE. Foi apartado por iso do partido e por manter discrepancias con respecto aos responsables da dirección do PCE nas cadeas, o mantemento da loita guerrilleira e o sectarismo da liña política que illaba aos comunistas dos republicanos, socialistas e anarquistas. En marzo de 1946 foi posto en liberdade. Rexeitado polo PCE refuxiouse en Sevilla. Logrou reunir 3 000 pesetas para pagar un guía que o trasladou a Francia.

A fins de 1949 cruzou a fronteira de Francia. Cando chegou a Tolosa fixo un informe ante o PCE, que lle regateou un aval da UGT necesario para que as autoridades francesas non o devolveran a España. Desenganado, sumouse ao Movimiento de Acción Socialista impulsado por José del Barrio Navarro e Jesús Hernández Tomás. Viviu modestamente en Francia traballando como albanel e picapedreiro. En 1977 realizou unha breve visita a España.

## Obras 
* *Eurocarrillismo y oportunismo*, 1984.
## Notas 
## Véxase tamén 
### Bibliografía 
* 

* 

* 
### Ligazóns externas 
* Capítulo XX: 'Adriano Romero Cachinero'
* A guerra civil en Gor .
John Strohm

**John Strohm**, nado en Bloomington (Indiana) o 23 de marzo de 1967,  é un guitarrista, vocalista e avogado estadounidense.

## Traxectoria 
Comezou a súa carreira musical tocando a batería na escena punk rock de Indiana e trasladouse a Boston en 1985 cambiandose á guitarra. Con Juliana Hatfield e Freda Love (entón Freda Boner) co-fundou o trío de indie rock Blake Babies en 1986 e tamén tocou na banda de rock alternativo The Lemonheads.
Karl Alvarez

**Karl Matthew Alvarez**, nado o 10 de marzo de 1964, é o baixista das bandas Descendents e All. Tamén toca a guitarra e canta en Underminer.

## Traxectoria 
Alvarez uniuse a Descendents despois do álbum *Enjoy!* da súa anterior banda, The Massacre Guys, e tocou en todos os traballos de All, da que é o principal compositor. No verán de 2006 uniuse á banda de gypsy punk Gogol Bordello para tocar en parte da xira Van's Warped Tour e nos festivais de Reading e Leeds.

Dende o 2004 Karl toca en The Last xunto co batería de Descendents e All Bill Stevenson. No 2006 tocou no álbum auto-titulado de The Lemonheads lanzado polo selo Vagrant Records. Tamén se encargou do baixo nas dúas últimas xiras canadenses da banda The Real McKenzies.
Músculo subclavio

O **músculo subclavio** é un músculo do membro superior humano pertencente á rexión axilar. Áchase por debaixo do músculo pectoral maior e pasa entre a clavícula e a primeira costela. Orixínase de diversas febras procedentes da primeira costela e a correspondente cartilaxe costal. Diríxese cara a fóra e cara a arriba para inserirse no suco fondo da superficie inferior da clavícula.

Deprime a clavícula e estabiliza a articulación esternoclavicular.

Está innervado polo nervio subclavio.

## Véxase tamén 
* Músculos pectorais
Músculo pectoral menor

O **músculo pectoral menor** é un músculo do membro superior humano pertencente á rexión axilar. É un músculo pequeno de forma triangular disposto por debaixo do músculo pectoral maior e se estende dende a parede torácica ata a apófise coracoide da escápula. Recibe febras das costelas terceira á quinta e das súas fascias correspondentes.

A súa función é desprazar cara a adiante a escápula. Está innervado polo nervio pectoral medial, que provén do plexo braquial.

## Véxase tamén 
* Músculo pectoral maior
* Músculos pectorais
Fascia clavipectoral

A **fascia clavipectoral** é unha fascia do membro superior humano pertencente á rexión axilar. É unha lámina grosa de tecido conxuntivo que une a clavícula co chan da axila. Envolve os músculo subclavio e pectoral menor e se estende polo espazo entre ambos músculos. As estruturas que discorren entre axila e a súa parede anterior furan a fascia. Nesta área hai unha importante relación coa vea cefálica, a arteria toracoacromial e o nervio pectoral lateral. A arteria torácica lateral fura a fascia para abandonar a axila e pasa por debaixo do músculo pectoral menor.

O nervio pectoral medial abandona a axila furando o músculo pectoral menor e despois innerva o músculo pectoral maior.

## Véxase tamén 
### Bibliografía 
* Gray, *Anatomía para Estudiantes* ISBN 978-84-8174-832-1
Manuel Becerra

O nome de **Manuel Becerra** pode referirse a:

***Manuel Becerra Romero**, político galego (f. 1879);
***Manuel Becerra Bermúdez**, matemático e político galego (1820-1896);
***Manuel Becerra Armesto**, político galego (1843-1912);
***Manuel Becerra Fernández**, enxeñeiro e político español (1867-1940);
***Manuel Becerra Acosta**, escritor mexicano (1932-2000).
Celtic League 2007-2008

A **tempada 2007-2008 da Magners League** foi a sétima edición da liga celta de rugby, creada en 2001. A liga tomou o nome *Magners* do seu principal patrocinador, unha empresa irlandesa fabricante de sidra.

## Formato da competición 
O torneo estivo composto por 10 equipos (4 irlandeses, 4 galeses e 2 escoceses), e tivo un formato segundo o cal os equipos tiñan que disputar dúas voltas completas, de xeito que cada equipo se enfrontase ós outros 9 conxuntos dúas veces, unha como local e outra como visitante.

O sistema de puntuación foi o seguinte:
* 4 puntos pola vitoria.
* 2 puntos polo empate.
* 0 punto pola derrota.
* 1 punto por anotar 4 ou máis ensaios.
* 1 punto por perder por 7 ou menos puntos.

A liga comezou o 31 de agosto de 2007, e rematou o 10 de maio de 2008.

## Táboa 
|-
!bgcolor="#efefef" width="20"|Posto
!bgcolor="#efefef" width="180"|Equipo
!bgcolor="#efefef" width="20"|Puntos
!bgcolor="#efefef" width="20"|Xogados
!bgcolor="#efefef" width="20"|Gañ.
!bgcolor="#efefef" width="20"|Emp.
!bgcolor="#efefef" width="20"|Per.
!bgcolor="#efefef" width="20"|BO
!bgcolor="#efefef" width="20"|BD

|- bgcolor=#C1E8F7 align=center
| 1º ||align=left| 20px|Irlanda **Leinster** 
|bgcolor=#ffffa5|**61**|| 18 || 13 || 1 ||  4 || 4 || 3

|- bgcolor=#EFEFEF align=center
| 2º ||align=left|  Cardiff 
|bgcolor=#ffffa5|**56**|| 18 || 12 || 0 ||  6 || 6 || 2

|- bgcolor=#EFEFEF align=center
| 3º ||align=left| 20px|Irlanda Munster  
|bgcolor=#ffffa5|**48**|| 18 || 10 || 1 || 7 || 2 || 4

|- bgcolor=#EFEFEF align=center
| 4º ||align=left|  Edinburgh 
|bgcolor=#ffffa5|**48**|| 18 || 9 || 3 ||  6 || 3 || 3

|- bgcolor=#EFEFEF align=center
| 5º ||align=left|  Glasgow 
|bgcolor=#ffffa5|**46**|| 18 || 10 || 1 || 7 || 1 || 3

|- bgcolor=#EFEFEF align=center
| 6º ||align=left|  Scarlets 
|bgcolor=#ffffa5|**39**|| 18 || 7 || 0 ||  11 || 6 || 5

|- bgcolor=#EFEFEF align=center
| 7º ||align=left|  Ospreys  
|bgcolor=#ffffa5|**37**|| 18 ||  6 || 1 || 11 || 2 || 9

|- bgcolor=#EFEFEF align=center
| 8º ||align=left|  Newport  
|bgcolor=#ffffa5|**34**|| 18 ||  7 || 1 || 10 || 1 || 3

|- bgcolor=#EFEFEF align=center
| 9º ||align=left| 20px|Irlanda Ulster 
|bgcolor=#ffffa5|**29**|| 18 ||  6 || 1 || 11 || 2 || 1

|- bgcolor=#EFEFEF align=center
| 10º ||align=left| 20px|Irlanda Connacht  
|bgcolor=#ffffa5|**24**|| 18 ||  5 || 1 || 12 || 0 || 2

|- bgcolor=#ffffff align=center
|colspan="15"|
>>>
----
En **azul**  o equipo campión (1º).  Na liga celta no hai descensos.
|}

## Véxase tamén 
### Ligazóns externas 
* Páxina oficial da RaboDirect PRO12
Eduardo O'Shea

'''Eduardo O'Shea Verdes Montenegro''', nado en Madrid o 9 de marzo de 1876 e finado en 1962, foi un avogado e político español.

## Traxectoria 
Fillo de Guillermo O'Shea Hurtado de Corcuera, capitán de Artillería, membro dunha familia aristocrática procedente de Irlanda, e Carmen Verdes Montenegro, dunha familia de fidalgos que procedían do pazo de Sistallo (Cospeito). Estudou Dereito e integrouse na Administración do Estado. En 1896 solicitou praza de escribinte no Senado. Foi membro do Partido Liberal-Conservador (fracción de Juan de la Cierva Peñafiel) e foi elixido deputado polo distrito de Arzúa nas eleccións de 1919 e 1920. Nas eleccións de 1933 foi elixido como independente pola provincia da Coruña. Presentouse ás eleccións de 1936 na candidatura dereitista, pero non foi elixido. Foi secretario de Fomento e director do coto mineiro de Hellín.

miniatura|300px|Candidatura dereitista da provincia da Coruña para as eleccións de febreiro de 1936.|centro

## Vida persoal 
Casou con María de la Paz Calderón Ceruelo e foi pai de Eduardo, María, Milagros e Manuel O'Shea Calderón.
## Véxase tamén 
### Bibliografía 
*
Arteria circunflexa da escápula

A **arteria circunflexa da escápula** é unha arteria do membro superior humano pertencente á rexión posterior da escápula. É unha póla da arteria subescapular. Deixa a axila e acada a rexión escapular posterior. Pasa a través do músculo redondo maior e se anastomosa coas outras arterias da rexión.
Músculo pectoral maior

O **músculo pectoral maior** é un músculo do membro superior humano pertencente á rexión axilar. É o meirande músculo da parede axilar anterior. O bordo inferior sitúase no pregamento axilar anterior. O músculo dispón de dúas porcións:
* unha porción clavicular
* unha porción esternocostal, que se orixina na parte interna da parede torácica. 
* nalgunhas ocasións, existen febras de inserción na parede abdominal anterior, existindo unha terceira porción: a abdominal.

O músculo insírese na crista do tubérculo maior do suco intertubercular do úmero.

As funcións do músculo abranguen a flexión, adución e rotación do brazo na articulación glenoumeral. A porción clavicular flexiona o brazo dende unha posición de extensión, mentres que a porción esternocostal esténdeo dende unha posición flexionada.

## Véxase tamén 
* Músculo pectoral menor
* Músculos pectorais
Natimorto

**Natimorto** ou **nado-morto** son denominacións dadas ao feto que morreu dentro do útero ou durante o parto, ou sexa, cando ocorre óbito fetal. Óbito fetal é a morte dun produto da concepción ocorrida antes da expulsión ou da extracción completa desde o corpo materno, independentemente da duración da xestación.

A indicación do óbito fetal é dada polo feito de que, após a separación do corpo materno, o feto non respire ou mostre qualquer outra evidencia de vida, tales como: latexar do corazón, pulsación do cordón umbilical ou movemento efectivo dos músculos de contracción voluntaria. Os termos son comunmente empregados para distinguir esta ocorrencia da dos nacidos con vida e dos abortos espontáneos.

Antes da vixésima semana de xestación se o feto morre ocorre un aborto espontáneo, en caso de que ocorra con posterioridade ao feto dáselle o nome de *natimorto* ou *nado-morto*. Outras interpretacións médico-legais estabelecen o límite cronolóxico na 24ª semana de gravidez.
Pedro Longueira Patiño

**Pedro Longueira Patiño**, nado en Ferrol o 25 de novembro de 1905 e finado en México o 10 de agosto de 1983, foi un político socialista galego.

## Traxectoria 
Traballou como obreiro metalúrxico e militou no PSOE galego. Nas eleccións xerais de 1936 foi eixido deputado pola provincia da Coruña polo Fronte Popular. Durante a guerra civil foi Comisario Inspector de Prisións, vocal do Tribunal de Responsabilidades Civiles e membro do Padroado de Campos de Traballo. En Barcelona colaborou con Edmundo Lorenzo Santiago na fundación de *El Socialista Gallego*, órgano da Agrupación Socialista de Refugiados Gallegos e foi secretario xeral de Solidaridade Galega Antifeixista. Despois da guerra civil exiliouse en México, onde contribuíu á organización do PSOE e da UGT no elixio.

## Véxase tamén 
### Bibliografía 
* 
### Ligazóns externas 
* Biografía na Cátedra del Exilio
Psychic Hearts

***Psychic Hearts*** é un álbum en solitario do membro de Sonic Youth Thurston Moore, editado o 10 de maio de 1995 a través do selo Geffen Records. O disco foi remasterizado e reeditado no ano 2006. O segundo vinilo da reedición inclúe cancións extra na súa cuarta cara, cando a versión orixinal tiña nesa cara en debuxo da artista Rita Ackermann gravado directamente no vinilo.

## Listaxe de cancións
Low

***Low*** é un álbum do artista británico David Bowie, editado o 14 de xaneiro de 1977. Foi co-producido por Bowie e Tony Visconti, e considérase un dos seus discos máis influentes. *Low* foi o primeiro da "Berlin Trilogy", unha serie de colaboracións con Brian Eno (a pesar de que álbum está gravado principalmente en Francia e só mesturado en Berlín). O estilo experimental e de vangarda sería explorado máis a fondo en *"Heroes"* e *Lodger*.

## Listaxe de cancións 
Todos os temas compostos por David Bowie, agás onde se indique.
;Cara 1
# "Speed of Life" - 2:46
# "Breaking Glass" (Bowie, Dennis Davis, George Murray) - 1:52
# "What in the World" - 2:23
# "Sound and Vision" - 3:05
# "Always Crashing in the Same Car" - 3:33
# "Be My Wife" – 2:58
# "A New Career in a New Town" – 2:53
;Cara 2
# "Warszawa" (Bowie, Brian Eno) - 6:23
# "Art Decade" – 3:46
# "Weeping Wall" – 3:28
# "Subterraneans" – 5:39
Life Begins Again

***Life Begins Again*** é o álbum de estrea de The Jimmy Chamberlin Complex, o proxecto paralelo do batería de The Smashing Pumpkins Jimmy Chamberlin. Foi editado o 25 de xaneiro do 2005 a través do selo . O traballo inclúe varias colaboracións como as de Billy Corgan (The Smashing Pumpkins), Bill Medley (The Righteous Brothers) e Rob Dickinson (Catherine Wheel).

## Listaxe de cancións 
Todos os temas compostos por Jimmy Chamberlin e Billy Mohler, agás onde se indique.
# "Streetcrawler" (Chamberlin, Mohler, Sean Woolstenhulme) – 4:05
# "Life Begins Again" – 3:44
#* Con Rob Dickinson nas voces.
# "P.S.A." (Chamberlin, Mohler, Woolstenhulme) – 5:46
# "Loki Cat" (Chamberlin, Mohler, Woolstenhulme) – 4:09
#* Con Billy Corgan nas voces.
# "Cranes of Prey" – 5:18
# "Love Is Real" – 3:22
#* Con Rob Dickinson nas voces.
# "Owed to Darryl" (Chamberlin, Mohler, Woolstenhulme) – 5:14
# "Newerwaves" – 4:13
# "Time Shift" – 2:43
# "Lullabye" – 3:45
#* Con Bill Medley nas voces
# "Loki Cat (Reprise)" (Chamberlin, Mohler, Woolstenhulme) – 1:11
Sieg Howdy!

***Sieg Howdy!*** é o segundo álbum de Jello Biafra e The Melvins, editado o 26 de setembro do 2005 polo selo Alternative Tentacles. Está formado por cancións gravadas durante as mesmas sesións que produciron a súa primeira colaboración, ''Never Breathe What You Can't See'', pero que non foron usadas nese traballo, ademais de catro remesturas de temas do seu primeiro álbum.

A primeira canción, unha versión do clásico de Alice Cooper "Halo Of Flies", ten un significado especial para Biafra e The Melvins, xa que Biafra escoitara falar da versión de The Melvins cando os viu por primeira vez en directo.

Tamén aparecen no disco unha versión modernizada de "California Über Alles", con nova letra de Biafra sobre unha campaña realizada por Arnold Schwarzenegger como gobernador de California, ademais de "Those Dumb Punk Kids (Will Buy Anything)", un tema onde Biafra critica abertamente aos seus antigos compañeiros de Dead Kennedys.

## Listaxe de cancións 
# "Halo of Flies" (Cooper/Neal Smith/Dennis Dunaway/Michael Owen Bruce/Glen Buxton) – 7:43
# "Lighter Side of Global Terrorism" (Extended Space-Melt Version) (letra: Biafra, música: Osborne) – 7:55
# "Lessons in What Not to Become" (letra e música: Biafra) – 4:05
# "Those Dumb Punk Kids (Will Buy Anything)" (letra: Biafra, música: Osborne) – 3:14
# "Wholly Buy Bull" (letra: Biafra, música: Osborne) – 2:33
# "Voted Off the Island" (letra e música: Biafra) – 0:50
# "Kali-Fornia Über Alles 21st Century (Live)" (letra: Biafra/Greenway; música: Biafra) – 3:18
# "Dawn of the Locust (March Of The Locusts Deadverse Remix)" (letra: Biafra, música: Osborne) – 5:40
# "Enchanted Thoughtfist (Enchanted Al Remix)" (letra: Biafra, música: Osborne) – 5:08
# "Caped Crusader (Subway Gas/Hello Kitty Mix)" (letra: Biafra, música: Biafra/Osborne) – 7:33
Gerardo Fentanes Portela

**Gerardo Fentanes Portela**, nado en Cerdido o 31 de marzo de 1887 e finado en Bordeos (Francia) o 10 de xuño de 1944, foi un avogado e político galego.

## Traxectoria 
Fixo o bacharelato no Instituto da Coruña. Licenciado en Dereito pola Universidade de Santiago de Compostela en 1912. Foi xuíz de Tinéu, Lalín, Úbeda e Sevilla e maxistrado da Audiencia Territorial de Sevilla. Militante de Acción Republicana, en maio de 1932 foi nomeado gobernador civil de Xaén, e en novembro dese ano da Coruña, posto no que permaneceu ata setembro de 1933. Foi maxistrado do Tribunal Supremo ata o final de Guerra civil. Exiliouse en Francia, onde morreu en 1944.

## Vida persoal 
Casou en Santiago de Compostela con Laura Merino Simón en xuño de 1911.
## Notas 
## Véxase tamén 
### Bibliografía 
* 
* 
### Ligazóns externas 
* El Tribunal Supremo durante la Guerra Civil
José Calviño Domínguez

**José Calviño Domínguez**, nado en Lores (Meaño) e finado en Madrid o 23 de xaneiro de 1947, foi un avogado e político galego.

## Traxectoria 
[miniatura|esquerda|Con [Ramón Fernández Mato no parque do Hotel Cristina, 1933.]]

Fillo de Claudio Calviño Cobas e María Domínguez, e sobriño de José Calviño Cobas. Licenciado en Dereito pola Universidade de Santiago de Compostela (1913). Foi nomeado Xuíz municipal de Meaño para o período 1918-1922, pero renunciou ao cargo e estableceuse na Coruña como procurador en 1918. Colaborou en *Vida Gallega* e *El Ideal Gallego* e na revista *Vida* e foi correspondente de *El Pueblo Gallego* na Coruña. Presentouse ás eleccións municipais de 1920 como republicano, pero non foi elixido. Integrou a delegación da Irmandade Nazonalista Galega na Coruña dende a súa fundación en xaneiro de 1923. Militante de Acción Republicana, en 1930 formou parte do Comité Executivo da Federación Republicana Gallega e participou no Pacto de Lestrobe. Coa proclamación da República foi nomeado gobernador civil de Lugo en abril de 1931, pasando en agosto a ser gobernador de Pontevedra e en outubro de Biscaia, onde permaneceu ata setembro de 1932, cando foi nomeado Director xeral de Administración civil (o 17 de setembro de 1932) e posteriormente Director Xeral de Beneficencia (o 6 de maio de 1933), posto do que dimitiu o 19 de setembro de 1933.

Integrado en Izquierda Republicana, foi elixido deputado do Fronte Popular pola provincia da Coruña nas eleccións xerais de 1936. Ao rematar a guerra civil exiliouse en Biarritz (Francia) onde foi detido pola Gestapo ao confundilo con José Calviño Ozores. Retornou a España pola fronteira de Irún, moi enfermo, a principios de xaneiro de 1947.

Finou en Madrid o 23 de xaneiro de 1947, e foi soterrado en Lores (Meaño).

## Vida persoal 
Casou con Dolores Iglesias Babé en 1923, e foi pai de María del Carmen (nada en 1925) e Dolores Calviño Iglesias (nada en 1927).

## Notas 
## Véxase tamén 
### Bibliografía 
* 

* 

### Ligazóns externas 
* Artigos de José Calviño na revista Vida 
* La casona de los Calviño, en venta
El Umia (Cambados)

***El Umia*** foi un periódico editado en Cambados en 1907.

## Historia e características 
Subtitulado *Periódico independiente*, apareceu o 2 de xaneiro de 1907. Dirixido por Ramón Cabanillas, tivo unha periodicidade quincenal e incluíu informacións locais, opinión, poesías e tímidas críticas ao caciquismo. Recibiu ataques de *La Integridad* e *La Defensa*. Cesou a súa edición co número 9 o 21 de maio de 1907.

## Véxase tamén 
### Bibliografía 
* 
* 
* 

* 

### Ligazóns externas 
* Índice dos nove números na Hemeroteca da Deputación de Pontevedra
### Outros artigos 
* Lista de publicacións impresas da provincia de Pontevedra
José Reino Caamaño

**José Bernardo Reino Caamaño**, nado en Insua (Mazaricos) o 21 de abril de 1882 e finado en Cores (Barcala, A Baña) o 2 de xaneiro de 1964, foi un avogado e político galego.

## Traxectoria 
Fillo de Antonio Modesto Reino Rodríguez (médico) e Carmen Caamaño Ferreiro. Emparentado coas familias Caamaño e Fabeiro, da vila de Negreira e do pazo do Cotón. Licenciado en dereito pola Universidade de Santiago de Compostela en 1902, foi xuíz de primeira instancia en Vilalba (1908), Lalín (1911) e Betanzos (1915). Publicou versos en castelán e galego na *Revista Gallega* e *El Umia*. En 1916 e 1917 foi proclamado deputado provincial da Deputación da Coruña polo distrito de Negreira-Corcubión. En 1923 foi elixido deputado polo distrito de Muros-Negreira nas Cortes da Restauración pola fracción demócrata do Partido Liberal.
miniatura|125px|José Reino Caamaño, 1916.

Na Segunda República foi unha das figuras da Derecha Liberal Republicana en Galicia e foi elixido deputado pola provincia da Coruña nas eleccións a Cortes Constituíntes de 1931 e polo Partido Republicano Conservador nas eleccións xerais de 1933, destacando pola súa condena á persecución relixiosa. Foi maxistrado da Audiencia desde 1933.

miniatura|300px|Candidatura dereitista da provincia da Coruña para as eleccións de febreiro de 1936.
Durante a Guerra civil defendeu en xuízo algúns acusados polo franquismo, chegando a afirmar que os únicos rebeldes eran o que os xulgaban, razón pola que foi multado e tivo que permanecer agochado durante un tempo. O seu irmán Carlos Reino Caamaño, que era alcalde de Verín por Izquierda Republicana foi condenado a morte e executado en 1937. Dende 1940 foi profesor na Universidade de Santiago de Compostela, sendo nomeado profesor adxunto honorario de Dereito Mercantil en 1948. Foi presidente da Caixa de Aforros e Monte de Piedade e decano do Colexio de Avogados de Santiago de Compostela.

## Cargos 
Decano do Ilustre Colexio de Avogados de Santiago de Compostela, presidente do consello de administración da Caja de Ahorros y Monte de Piedad de Santiago, presidente do consello de administración de Financiera Maderera S.A. (FINSA), presidente da Liga de Amigos, membro correspondente do Instituto Español de Dereito Procesal, membro de honor do Instituto Iberoamericano e Filipino de Dereito Comparado, vocal foralista para a Compilación do Dereito Foral de Galicia.

## Recoñecementos 
* Cruz de Honra de San Raimundo de Peñafort (1955)
* Medalla de prata da cidade de Santiago de Compostela (1955)
* Fillo adoptivo da cidade de Santiago de Compostela (1955)

## Vida persoal 
Casou en 1909 no Pazo de Cores con Elisa Santiso García, filla de Luis Santiso Diz, e foi pai de Esther, Luis, Alfonso, Amalia e José Reino Santiso.

## Notas 
## Véxase tamén 
### Bibliografía 
* 
*
Antonio Rodríguez Pérez (xornalista)

**Antonio Rodríguez Pérez**, finado en Madrid, foi un avogado, xornalista e político galego.

## Traxectoria 
Fillo dunha familia humilde, con panadería en Lugo. Residía en Madrid onde foi redactor de *El Imparcial*. Próximo a Manuel Viturro Posse, foi deputado nas Cortes Españolas polo distrito de Padrón como independente polo Partido Liberal nas eleccións de 1918, 1919, 1920 e 1923, tendo como representante no distrito a Estanislao Pérez Artime. Foi nomeado Director Xeral de Obras Públicas en setembro de 1923. Posteriormente pasouse á Federación Republicana Gallega (futura ORGA), partido polo que foi elixido deputado pola provincia da Coruña nas eleccións a Cortes Constituíntes de 1931. Nas eleccións xerais de 1933 volveu ser elixido deputado pola mesma provincia como republicano independente polo Partido Republicano Radical. Militou no Partido Nacional Republicano de Sánchez Román. Nas eleccións xerais de 1936 presentouse a deputado integrado na Candidatura Republicana de Centro y Coalición, pero non foi elixido. Coa Guerra civil logrou fuxir a Francia en barco desde Cartaxena. Posteriormente volveu e fixou a súa residencia no Hotel Palace de Madrid, onde morreu.

## Vida persoal 
Casou xa maior con Amelia Sánchez Abril, dunha familia acomodada de Madroñera (Cáceres).

## Notas 
## Véxase tamén 
### Bibliografía 
*
Sollo

**Sollo** pode facer referencia a dous peixes diferentes:
*Curuxo (*Scophthalmus rhombus*)
*Esturión (*Acipenser sturio*)
José García Ramos

**José García Ramos Segond**, nado en Santiago de Compostela o 16 de agosto de 1875 e finado na Coruña o 3 de outubro de 1970, foi un médico e político galego, irmán de Alfredo García Ramos.

## Traxectoria 
Estudou medicina na Universidade de Santiago de Compostela e especializouse en dermatoloxía e medicina forense; inventou un eléctrodo para aplicar a diatermia. Foi vicepresidente da Academia de Medicina e Cirurxía de Galicia e en 1929 ingresou na masonería. Durante a Segunda República foi elixido deputado pola provincia da Coruña polo Partido Republicano Radical nas eleccións xerais de 1933 e por Unión Republicana nas de 1936.

O golpe de Estado do 18 de xullo de 1936 sorprendeuno na Coruña. Foi encarcerado na prisión provincial, onde traballou como médico na enfermería. Despois da guerra foi xulgado polo Tribunal Especial de Represión da Masonería e do Comunismo e condenado e inhabilitado. Despois de pasar uns anos nas prisións de Burgos e El Puerto de Santa María, volveu á Coruña, onde continuou exercendo de dermatólogo.

Foi médico forense dos Xulgados da Coruña, e vicepresidente da Real Academia de Medicina e Cirurxía de Galicia e Asturias.

Finou na Coruña o 3 de outubro de 1970.

[miniatura|esquerda|200px|José García Ramos, retrato en *[Vida Gallega*, 1936.]]

## Vida persoal 
Casou con Pilar Platas Freire e foi pai de José Ramón, Carmelina e Aurita.
## Notas 
## Véxase tamén 
### Bibliografía 
* 
### Ligazóns externas 
*
Saturnino Álvarez Bugallal

**Saturnino Álvarez Bugallal**, nado en Areas (Ponteareas) o 11 de febreiro de 1834 e finado en Lisboa o 30 de maio de 1885, foi un avogado, xornalista e político galego, foi ministro de Graza e Xustiza durante o reinado de Afonso XII.

## Traxectoria 
Fillo de José Álvarez Covelo e María Bugallal Muñoz. Estudou Dereito na Universidade de Santiago de Compostela e rematou a carreira en Madrid. Como xornalista colaborou en *El Diario Español* e *La Época*. Foi deputado no Congreso polas circunscricións de Bande (1858), Tui (1863), Xinzo de Limia (1865), Vigo (1869), Ponteareas (1871), Bande (1872), Ponteareas (1872), Ourense (1876), Bande (1876), Ourense (1879), Ponteareas (1879), Celanova (1879), Bande (1881) e Ponteareas (1884). Foi tamén senador por Ourense en 1884.

En 1860 foi nomeado Fiscal de Imprenta e posteriormente foi nomeado Subdirector do Rexistro da Propiedade. Coa Restauración foi Fiscal do Tribunal Supremo de Xustiza. Ocupou a carteira ministerial de Graza e Xustiza en dúas ocasións: entre o 6 de xaneiro e o 7 de marzo de 1879 e entre o 9 de decembro de 1879 e o 8 de febreiro de 1881 en senllos gobernos presididos por Cánovas.

Como ministro, en pleno proceso codificador europeo do dereito civil, ditou o Real Decreto de 2 de febreiro de 1880 para incorporar representantes das rexións forais á Comisión Xeral de Codificación. Nel incluíu Galiza canda os demais territorios forais tradicionais, aínda cando o dereito galego non era de carácter foral en sentido estrito, senón consuetudinario. É posíbel que a súa amizade co rexionalista Manuel Murguía influíse dalgún xeito nesta consideración. Sexa como for, este feito acabou conducindo á promulgación da Lei de Compilación do Dereito Civil Especial de Galiza en 1963, antecedente do actual Dereito civil galego.

Posteriormente foi nomeado ministro plenipotenciario de España en Lisboa, cidade onde faleceu en 1885. A súa viúva, Adelaida García Rodríguez, recibiu á súa morte o título de condesa de Bugallal.

## Notas 
## Véxase tamén 
### Bibliografía 
* *Dicionario biográfico de Galicia*, Ir Indo Edicións, 2010-2011, Vigo.
* 

### Ligazóns externas 
* Ficha no Senado
Touring Band 2000

***Touring Band 2000*** é o segundo DVD editado pola banda estadounidense de rock alternativo Pearl Jam. Foi lanzado polo selo Epic Records o 1 de maio do 2001 e está formado por actuacións da parte norteamericana da xira de promoción de *Binaural*, gravadas de agosto a novembro do 2000.

Os extras do DVD inclúen unha montaxe da xira europea dese ano, outra con metraxe descartada da banda e tomas especiais centradas no batería Matt Cameron chamada Matt Cam. Musicalmente inclúe tres cancións instrumentais inéditas ("Thunderclap", "Foldback" e "Harmony") e os videoclips de "Do the Evolution" e "Oceans", este último non fora aínda lanzado nos Estados Unidos.

## Listaxe de cortes 
#"Long Road"
#*21/10/00, Desert Sky Pavilion, Phoenix (Arizona)
#"Corduroy"
#*4/9/00, Merriweather Post Pavilion, Columbia, Maryland
#"Grievance"
#*15/10/00, The Cynthia Woods Mitchell Pavilion, The Woodlands, Texas
#"Animal"
#*28/10/00, Blockbuster Pavilion, Devore, California
#"Gods' Dice"
#*31/10/00, Shoreline Amphitheatre, Mountain View, California
#"Evacuation"
#*12/8/00, Ice Palace, Tampa, Florida
#"Given to Fly"
#*11/10/00, Riverport Amphitheater, Maryland Heights, Missouri
#"Dissident"
#*8/10/00, Alpine Valley Music Theatre, East Troy, Wisconsin
#"Nothing as It Seems"
#*6/11/00, KeyArena, Seattle, Washington
#"Even Flow"
#*1/9/00, Blockbuster Music Entertainment Centre, Camden, Nova Jersey
#"Lukin"
#*24/10/00, Greek Theatre, Os Ánxeles, California
#"Not for You"
#*24/10/00, Greek Theatre, Os Ánxeles, California
#"Daughter"/"It's OK"
#*24/8/00, Jones Beach Amphitheater, Wantagh, Nova York
#"Untitled"
#*22/10/00, MGM Grand Arena, Las Vegas, Nevada
#"MFC"
#*22/10/00, MGM Grand Arena, Las Vegas, Nevada
#"Thin Air"
#*10/21/00, Desert Sky Pavilion, Phoenix (Arizona)
#"Leatherman"
#*6/11/00, KeyArena, Seattle, Washington
#"Better Man"
#*6/11/00, KeyArena, Seattle, Washington
#"Nothingman"
#*6/11/00, KeyArena, Seattle, Washington
#"Insignificance"
#*31/10/00, Shoreline Amphitheatre, Mountain View, California
#"I Got Id"
#*4/10/00, Molson Centre, Montreal, Quebec, Canadá
#"Rearviewmirror"
#*6/11/00, KeyArena, Seattle, Washington
#"Wishlist"
#*15/8/00, Pyramid Arena, Memphis, Tennessee
#"Jeremy"
#*25/10/00, San Diego Sports Arena, San Diego, California
#"Do the Evolution"
#*28/10/00, Blockbuster Pavilion, Devore, California
#"Go"
#*3/11/00, Idaho Center, Nampa, Idaho
#"Parting Ways"
#*18/10/00, United Spirit Arena, Lubbock, Texas
#"Rockin' in the Free World"
#*20/10/00, Mesa Del Sol Amphitheatre, Albuquerque, Novo México
*The end credits are set to "Leaving Here" taken from 6/12/00, Pinkpop, Landgraaf, Netherlands.

### Contido extra
*Montaxe da xira europea
**"The Cities" (con "Thunderclap")
**"The Band" (con "Foldback" e "Harmony")
**"The Fans" (con "Yellow Ledbetter")
*"Smile" (coa montaxe de metraxe descartada)
*Vídeos extra
**"Oceans"
**"Do the Evolution"

### Matt Cam 
*"Evacuation"
*"Even Flow"
*"In My Tree"
Edmundo Lorenzo Santiago

**Edmundo Lorenzo Santiago**, nado en Ferrol o 23 de agosto de 1893 e finado en Guadalaxara (México) o 22 de febreiro de 1973, foi un político socialista galego.

## Traxectoria 
Traballou no estaleiro ferrolán, e con dezaoito anos entrou en *El Correo Gallego* e a imprenta Moliné onde aprendeu o oficio de tipógrafo. Ingresou na Agrupación Socialista de Ferrol en 1909 e dirixiu *El Obrero*. Foi un dos delegados galegos que asistiu ao congreso extraordinario do PSOE de 1931. Foi elixido concelleiro de Ferrol polo PSOE nas eleccións municipais do 12 de abril de 1931 e deputado pola provincia da Coruña nas eleccións a Cortes Constituíntes de 1931 e nas eleccións xerais de 1936.

Cando estalou o golpe de Estado do 18 de xullo de 1936 instalouse en Barcelona onde colaborou con Pedro Longueira Patiño na fundación de *El Socialista Gallego*, órgano da Agrupación Socialista de Refugiados Gallegos. Foi conselleiro do Ministerio de Industria e Comercio na Sociedad Española de Construcción Naval e na Eléctrica Madrileña e vocal do Tribunal de Responsabilidades Civiles. Ao rematar a Guerra Civil exiliouse en México, a onde chegou a bordo do Ipanema en xullo de 1939.

En 1942 fundou con Marcial Fernández Vázquez a Agrupación Socialista Gallega. Na sesión das Cortes Republicanas no exilio celebradas en 1945 no Palacio Municipal da Praza do Zócolo en México rompeu a disciplina de voto para apoiar a constitución da Comisión de Estatutos (destinada a ditaminar o Estatuto de Autonomía de Galicia), declarándose galego antes que número dun partido. Foi expulsado do PSOE en 1946. Integrouse no Consello de Galiza. No XXXVII Congreso Federal do PSOE foi readmitido na disciplina do partido con todos os efectos xunto con 36 militantes máis, encabezados por Juan Negrín.

## Notas 
## Véxase tamén 
### Bibliografía 
* 

### Ligazóns externas 
* Biografía en Galicia Ártabra
José María Méndez Gil Brandón

**José María Méndez Gil Brandón**, nado no Carballiño o 27 de agosto de 1900 e finado na Coruña o 21 de setembro de 1963, foi un avogado e político galego.

## Traxectoria 
miniatura|300px|Candidatura dereitista da provincia da Coruña para as eleccións de febreiro de 1936.
Fillo de Eduardo Méndez Brandón. Licenciado en Dereito pola Universidade de Santiago de Compostela. Desempeñou o seu labor profesional como avogado na Coruña. Foi elixido deputado pola provincia da Coruña pola CEDA nas eleccións xerais de 1933 e nas eleccións xerais de 1936. Despois da Guerra civil foi decano do Colexio de Avogados da Coruña (1959-1963). Finou na Coruña o 21 de setembro de 1963.

## Vida persoal 
Casou na Coruña con María Miranda González del Valle.

## Notas 
## Véxase tamén 
### Bibliografía 
*
Tell Me What Rockers to Swallow

***Tell Me What Rockers to Swallow*** é un DVD musical editado pola banda estadounidense de indie rock Yeah Yeah Yeahs o 19 de outubro do 2004. Está composto principalmente pola actuación ao vivo do grupo en The Fillmore en San Francisco o 17 de marzo de 2004. Contén temas adicionais gravados os días anteriores á actuación.

## Listaxe de cortes 
# "Y-Control"
# "Black Tongue"
# "Rockers to Swallow"
# "Down Boy"
# "Cold Light"
# "Machine"
# "Modern Things"
# "Cheated Hearts"
# "Mystery Girl"
# "Maps"
# "Date with the Night"
# "Miles Away"
# "Poor Song"
# "Our Time"
# "Art Star"
# "Modern Romance"

### Cancións extra 
# "10x10"
# "Rich"
# "Black Tongue"
# "Sealings"
# "Miles Away"
# "Tick"
Theatinerkirche

miniatura|Igrexa dos Teatinos ou San Caetano.
A **Theatinerkirche** que tamén é coñecida como a igrexa dos Teatinos debido a que estivo ao cargo dos padres da orde dos teatinos desde 1675 até 1801, ou San Caetano. É unha igrexa dedicada a San Caetano, localizada no centro de Múnic, no estado Alemán de Baviera. A igrexa foi edificada entre 1663 e 1690, e fundada polo elector Fernando I María e maila súa dona, Enriqueta Adelaida de Savoia, como xesto de agradecemento polo nacemento do desexado herdeiro da coroa bávara, o príncipe Maximiliano Manuel, en 1662.

## Arquitectura
A igrexa erixiuse en estilo barroco tardío e italianizante. O proxecto foi obra do arquitecto italiano Agostino Barelli. O seu sucesor, Enrico Zuccalli, engadiulle as súas características dúas torres cunha altura de 64,60 metros e que non figuraban no proxecto orixinario. A cúpula, de 70,20 metros de altura e 17,70 metros de diámetro, acabouse en 1690. A fachada rococó foi acabada en 1768 por François de Cuvilles. A súa aparencia italiana e a súa cor amarela fixeron dela un dos símbolos da capital de Baviera e tiveron moita influencia sobre a arquitectura do Barroco no sur de Alemaña. A nave principal ten 72,50 metros de longo, 15,50 metros de anchura e 28,55 metros de altura.

## Panteón dos reis da Baviera
Na igrexa encóntranse, entre outros, túmulos da Casa de Wittelsbach, a familia real de Baviera durante séculos.

* Maximiliano I e súa esposa María de Prusia
* Lois I 
* Maximiliano II de Baviera
* Oto I de Grecia
* Carlos VII, Sacro Emperador Romano-Xermánico
* Maximiliano III de Baviera
* Carlos Teodoro de Baviera
* Rodolfo de Baviera

## Véxase tamén
### Ligazóns externas
*360° Panorama at the Theatinerkirche
The Horrible Truth About Burma

***The Horrible Truth About Burma*** é unha colección postuma de gravacións ao vivo da banda estadounidense de post-punk Mission of Burma. Foi gravado durante a súa xira de despedida en 1983 e editouse no ano 1995 polo selo Ace of Hearts. A banda decidiu deixalo porque o acúfeno do seu líder Roger Miller acadara un nivel perigoso, e incluso no libreto do álbum pode verse unha foto súa no escenario con auriculares de protección.

O álbum sería reeditado en 1997 por Ryko, e posteriormente apareceron as edicións "Standard" e "Definitive" de Matador Records en 2008. Esta última edición en CD e a versión en vinilo tamén inclúen un DVD co concerto completo no hotel Bradford de Boston.

## Listaxe de cancións 
Todos os temas compostos por Roger Miller, agás onde se indique.
### Cara 1
#"Tremolo" (Clint Conley) – Detroit – 4:11
#"Peking Spring" (Conley) – Boston (hotel Bradford) – 3:44
#"Dumbells" – Chicago – 2:17
#"New Disco" – Chicago – 3:25
#"Dirt" (Conley) – Chicago – 3:40
#"Go Fun Burn Man" (Conley) – Boston (The Channel) – 1:56

### Cara 2
#"1970" (The Stooges) – Nova York – 3:35
#"Blackboard" (Peter Prescott) – Nova York – 3:08
#"He Is, She Is" – Boston (hotel Bradford) 2:43 (4:03 coa charla co público)
#"Heart of Darkness" (Pere Ubu) – Chicago – 8:55

### Cancións extra na remasterización de 2008
O vinilo ven cun 12" extra 12" con dous temas por cara. O CD engade esas cancións ao final do álbum.
#"That's When I Reach For My Revolver" – Nova York – 3:38
#"Weatherbox" – Detroit – 3:21
#"Trem Two" – Nova York – 4:21
#"Learn How" (Prescott) – Detroit – 3:44
Encoro de Vega de Tera

O **encoro de Vega de Tera** é un pequeno aproveitamento hidroeléctrico situado no curso do río Tera, na comarca de&nbsp;Seabra (Provincia de Zamora), que forma parte dun sistema máis amplo de lagos artificiais e canles denominado Salto de Moncabril. A escaseza de presuposto fai que a construción se fixese de xeito deficiente.

Inaugurada por Franco en xuño 1956, o 9 de xaneiro de 1959 produciuse unha rotura no seu muro liberando máis de 8 hm³ de auga arrasando a vila de Ribadelago e deixando 144 vítimas mortais.
Andrés Amado Reygondaud

**Andrés Amado Reygondaud de Villebardet**, nado en Alacant o 14 de decembro de 1886 e finado en Madrid o 7 de agosto de 1946, foi un avogado e político español.

## Traxectoria 
Fixo carreira na Facenda Pública. Durante a ditadura de Primo de Rivera, con José Calvo Sotelo no Ministerio de Facenda, ocupou a Dirección Xeral do Timbre, formou parte da comisión negociadora do concerto coas provincias vascas e foi, segundo asegurou nunha ocasión o propio ministro, o "verdadeiro animador" da creación do Monopolio de Petróleos.

Na Segunda República figurou no círculo de íntimos amigos de Calvo Sotelo, xunto a Jorge Vigón, Pedro Sainz Rodríguez e José Ignacio Escobar. De feito, o líder da extrema dereita monárquica levouno ás Cortes en 1933 e 1936 pola provincia de Ourense, onde tiña o seu feudo electoral, primeiro por Renovación Española e despois polo Bloque Nacional. Amado defendeu no Parlamento republicano a xestión de Calvo Sotelo na Ditadura de Primo de Rivera e polemizou con Indalecio Prieto sobre temas financeiros.

Ao comezo da Guerra civil, dende outubro de 1936, presidiu a Comisión de Facenda da Xunta Técnica do Estado no bando franquista. Continuou despois no primeiro Goberno de Francisco Franco, constituído o 1 de febreiro de 1938. De feito, foi o único supervivente da Xunta Técnica que seguiu no executivo. Amado colaborou con Ramón Serrano Suñer, home forte da situación, na redacción do decreto que establecía a nova organización administrativa estatal en febreiro de 1938. Anos despois, Serrano Suñer recordaría como avogou ante Franco por Amado, e que debido á "independencia de carácter" do candidato a proposta no gustou ao ditador, quen "opuxo unha grande resistencia". Na defensa de Amado, Serrano alegou os servizos na Xunta Técnica do Estado -era o único dos seus integrantes cuxa xestión salvaba, pois consideraba ao resto como "persoas sen relevo nin mérito"-, a súa competencia "ben probada no Parlamento republicano", así como "a súa acrisolada honradez".

A mediados de 1938, pese á súa militancia monárquica e conservadora, opúxose a que os bens incautados pola República aos xesuítas lles foran devoltos antes da fin da guerra. Cando en maio de 1939 Franco cambiou de Goberno, había tempo que Amado xa non podía “convivir baixo o mesmo teito” con quen fora o seu inicial mentor no Goberno, Serrano Suñer: como monárquico, e o mesmo que os católicos, receaba do crecente poder da Falange, cuxo máximo dirixente era Serrano.

## Véxase tamén 
### Bibliografía 
* 
* 
* 

### Ligazóns externas 
*Ministerio de Facenda. Retrato de Amado Reygondaud